Andres Sutt		
Kliimaministeerium	
	
 	20.05.2025 nr 2.1-9/2267 - 1	

	
	
Taotlus Eesti Vabariigi omandis oleva kinnisasja tasuta Tallinna linnale võõrandamiseks		

Austatud Andres Sutt	

Palume võõrandada Eesti Vabariigi omandis ja Kliimaministeeriumi valitsemisel olev Jõesaare tänav T1 kinnisasi (kinnistusregistriosa nr 24384650, katastritunnus 78401:101:7274, pindala 1054 m2, sihtotstarve transpordimaa 100%) tasuta Tallinna linnale tema seadusest tulenevate ülesannete täitmiseks vajaliku maana.
Tallinna Linnavolikogu 16. juuni 2022 määruse nr 10 „Volituste andmine Tallinna Linnavalitsusele ning linnavara valdkonnaga seotud Tallinna Linnavolikogu määruste muutmine” § 1 lõikega 1 volitati Tallinna Linnavalitsust taotlema riigivaraseaduse § 33 lõike 1 punktide 1, 11, 12 ja 31 alusel  Eesti Vabariigi omandis olevate kinnisasjade Tallinna linnale võõrandamist.
Jõesaare tänav T1 kinnisasi taotletakse Tallinna linna omandisse Tallinna Linnavalitsuse 13. mai 2025 korralduse nr 451 alusel.
Jõesaare tänav T1 kinnisasi jääb Tallinna Linnavolikogu 1. juuni 2017 otsusega nr 63 kehtestatud Rahu tee, Peterburi tee ja Lagedi tee mitmetasandilise ristmiku maa-ala detailplaanerlingu kohasele transpordimaale.
Transpordiamet tegi 10. jaanuaril 2023 ettepaneku jagada riigi omandis olev Lagedi tee T16 kinnisasi kaheks osaks nii, et läänepoolne osa, mis on seotud riigitee 3705 Väo ühendusteega, jääks riigi omandisse ja idapoolne osa, millel asub Jõesaare tänav, võõrandatakse Tallinna linnale.
Tallinna Linnavaraamet nõustus 9. märtsil 2023 Transpordiameti ettepanekuga.
Tallinna Linnavalitsuse 18. oktoobri 2023 korraldusega nr 916 jagati Lagedi tee T16 katastriüksus kaheks. Jagamisel moodustatud Jõesaare tänav T1 katastriüksus kanti iseseisva registriosana kinnistusregistriossa nr 24384650.
Kinnistusregistriosa nr 24384650 on koormatud reaalservituutidega kinnistute nr-d 14846701, 14846901, 14847001, 14847301, 14847401 igakordsete omanike kasuks. Tallinna Linnavaraamet pöördus nimetatud kinnistute omanike Väo Äripark OÜ (endise nimega P112 OÜ) ja OÜ Tähetorni Tehnopark poole paludes nõusolekut reaalservituutide kinnistusregistriosast kustutamiseks kinnisasja Tallinna linnale omandamise menetluses. Nõusolekut ei antud.
Kohaliku omavalitsuse korralduse seaduse § 6 lõike 1 kohaselt on omavalitsusüksuse ülesanne korraldada vallas või linnas heakorda, ruumilist planeerimist, valla- või linnasisest ühistransporti ning valla või linna teede ehitamist ja korrashoidu, kui need ülesanded ei ole seadusega antud kellegi teise täita.
Taotletav kinnisasi on Tallinna linnale vajalik kohaliku omavalitsuse korralduse seaduse § 6 lõikest 1 tulenevate ülesannete täitmiseks – tänavarajatiste avalikuks kasutamiseks ja korrashoiuks.
Tallinna linn on nõus tasuma taotletava kinnisasja võõrandamisega seotud kulud (sh notaritasu ja riigilõiv).
Eeltoodust tulenevalt ning lähtudes riigivaraseaduse § 29 lõike 1 punktist 2, § 33 lõike 1 punktist 1, § 49 lõikest 2 ja § 63 lõikest 2 ning kohaliku omavalitsuse korralduse seaduse § 6 lõikest 1 ja § 35 lõikest 5 palume võõrandada Jõesaare tänav T1 kinnisasi tasuta Tallinna linna omandisse.

Lugupidamisega	

	
(allkirjastatud digitaalselt)	
Natalie Neill-Puskar	
ameti juhataja asetäitja ameti juhataja ülesannetes

	
Lisa:	Tallinna Linnavalitsuse 13.05.2025 korraldus nr 451	

Koopia:	Transpordiamet	

Hiie Kaber
6404301 hiie.kaber@tallinnlv.ee